
УЧРЕДИТЕЛЕН АКТ
ЕДНОЛИЧНО ДРУЖЕСТВО с ОГРАНИЧЕНА ОТГОВОРНОСТ
„ДЕЗИНФЕКЦИЯ” ЕООД, гр. Перник
Регистрирано в Пернишки окръжен съд по ф.д. 706/1997г.,  ЕИК- 113036246 
Едноличен собственик на капитала- ОБЩИНА ПЕРНИК, ЕИК-000386751
I. ОБЩИ ПОЛОЖЕНИЯ
Чл.1 /1/ „ДЕЗИНФЕКЦИЯ“ ЕООД е еднолично дружеството с ограничена отговорност, което  съгласно чл.113 и сл. от ТЗ е отделно юридическо лице,   наричано по-нататък в учредителния акт за по-кратко „ДРУЖЕСТВО”.
/2/ Дружеството е и публично предприятие съгласно чл.2, ал.1, т. 1  от Закона за публичните предприятия.
/3/Дружеството ще извършва своята стопанска дейност като спазва разпоредбите на глава XIII и останалите от Търговския закон, както и всички нормативни актове, регламентиращи търговско-стопанската дейност в Република България.
П. СРОК
Чл.2 Дружеството е учредено за неопределен срок от време и придобива статут на самостоятелно юридическо лице.
Ш. НАИМЕНОВАНИЕ И СЕДАЛИЩЕ НА ДРУЖЕСТВОТО
Чл.З /1/Дружеството осъществява своята стопанска дейност под наименованието:
„ДЕЗИНФЕКЦИЯ” ЕООД

/2/ В отношенията си с чуждестранни лица наименованието на дружеството може да се изписва и на латиница във вид, както следва: „DEZINFEKCIA“
/З/Седалището на дружеството е: Република България, гр. Перник, община Перник, област Перник.
/4/ Адресът на управление на дейността на дружеството е: гр. Перник,  ул. „Брезник” № 23.

. ПРЕДМЕТ НА ДЕЙНОСТ
Чл.4 /1/ Предметът на дейността на дружеството обхваща: 
·  Извършване на дезинфекция, дезинсекция и дератизация;
· Оказване на консултации по проблеми с дезинфекция, дезинсекция и дератизация; 
· Производство и предоставяне на дезинфекционни препарати, пестициди, формулации, механични и технически пособия за дезинфекция, дезинсекция и дератизация. 
/2/ Основна дейност по НКИД:  почистване на сгради.
Чл.5  С оглед целите и във връзка с предмета си на дейност, Дружеството може:
/1/Да придобива и отчуждава движими и недвижими вещи, както и вещни права върху тях по регламентирания от закона ред.
/2/Да организира и провежда маркетингова и рекламна дейност. 
/З/Да ползва кредити, да поръчителства, да придобива права или да се задължава по друг начин, при спазване на установения от закона ред.
Чл.6 По реда и условията на Търговския закон и по решение на собственика на капитала – Община Перник, който упражнява правата си чрез Общински съвет Перник, дружеството може да открива в страната свои клонове, както и да се сдружава с други физически лица, под формата на граждански дружества (консорциум или на търговски дружества).
V. КАПИТАЛ
Чл.7 /1/ Едноличен собственик на капитала на дружеството е Община Перник, с адрес: област Перник, община Перник,  гр. Перник, пл.”Св.Иван Рилски“ 1А, с ЕИК: 000386751.

/2 / Капиталът на дружеството е с номинална стойност 10 030,00 лева /десет хиляди и тридесет/ лева, разпределен на 1003 дяла, всеки от които с номинал на стойност от по 10,00 /десет/ лева, внесен изцяло. Всеки един дял дава право на един глас, на дивидент и на един ликвидационен дял.
/3/  Капиталът на дружеството може да бъде увеличен съответно намален, но не под установения от закона минимален размер 2/два/ лева.
/4/ За покриване на загуби и при временна необходимост, Община Перник може да прави допълнителни парични вноски за определен срок, които не се отразяват върху размера на капитала на дружеството.
Чл.8 Община Перник определя размера на сумите, които ще бъдат използвани за разширяване на дейността или за нови инвестиции.

Чл.9 Печалбата от дейността на дружеството след заделяне на средства за натрупване, се разпределя със съгласие на Община Перник.
 VI. ОРГАНИ НА УПРАВЛЕНИЕ и КОНТРОЛ. КОМПЕТЕНТНОСТ
Чл.10  Органи на дружеството са:

1. Едноличният собственик на капитала;
2. Управител/и;
3. Контрольор/и;
Чл.11 (1) Правомощията на Община Перник като едноличен собственик на капитала на дружеството се осъществяват от Общински съвет Перник, който:

1. Изменя и допълва дружествения договор;

2. Приема и изключва съдружници, дава съгласие за прехвърляне на дружествен дял на нов член;

3. Приема годишния отчет и баланса, разпределя печалбата и взема решение за нейното изплащане.

4. Взема решение за промяна на капитала; 
5. Избира управител, определя възнаграждението му и го освобождава от отговорност; 

6. Назначава контрольор и определя възнаграждението му;

7. Взема решения за откриване и закриване на клонове и участие в други дружества;

8. Взема решение за придобиване и отчуждаване на недвижими имоти и вещни права върху тях;

9. Взема решения за допълнителни парични вноски.

10. Одобрява  бизнес програмата на дружеството;

11. Взема решение за  придобиване или разпореждане с дялове или акции - собственост на дружеството, в други дружества;

12. Взема решения за получаване на заеми или кредити, предоставяне на заеми, предоставяне на гаранции (с изключение на гаранции, давани по реда на Закона за обществените поръчки), поемане на задължения за поръчителство и предоставяне на целево финансиране, даване на обезпечения в полза на трети лица, когато стойността на всяко едно от изброените надхвърля по-ниската стойност от 500 хил. лв. или 5 на сто от общата балансова стойност на дълготрайните активи към 31 декември на предходната година;

13. Взема решения за  сключване на съдебна или извънсъдебна спогодба, с която се признават задължения или се опрощава дълг;

14. Взема решения за  разпоредителни сделки с дълготрайни активи и сделки за отдаване под наем на недвижими имоти с балансова стойност, която надхвърля 5 на сто от общата балансова стойност на дълготрайните активи към 31 декември на предходната година; сключване на договори за получаване на заеми или кредити;

15. Взема решения за  учредяване на ипотека и залог на дълготрайни активи на дружеството;

16. Взема решения по  други въпроси, предоставени в негова компетентност от законодателството и от учредителния акт. 
/2/ За решенията на едноличния собственик на капитала се изготвя протокол, в писмена форма, без изрична нотариална заверка на подписа и на съдържанието му, в който се вписват в съкратен вид взетите решения. Протоколът се подписва от едноличния собственик на капитала -  Община Перник, който упражнява правата си чрез Общински съвет Перник.

 Чл.12 /1/ Управителят управлява дружеството и го представлява пред трети лица.

/2/ Управителят управлява и представлява дружеството самостоятелно съобразно закона, клаузите на този дружествен договор и съобразно взетите решения от общото събрание.

Чл.13 /1/ Управителят се избира след провеждане на конкурс по реда и изискванията на Правилника за прилагане на закона за публичните предприятия.

/2/ Управител  може да бъде български гражданин или гражданин на Европейския съюз, на държава - страна по Споразумението за Европейското икономическо пространство, или на Конфедерация Швейцария, който:

1. има завършено висше образование;

2. има най-малко 5 години професионален опит;

3. не е поставен под запрещение;

4. не e осъждан за умишлено престъпление от общ характер; 

5. не е лишен от правото да заема съответната длъжност;

6. не е обявен в несъстоятелност като едноличен търговец или неограничено отговорен съдружник в търговско дружество, обявено в несъстоятелност, ако са останали неудовлетворени кредитори;

7. не е бил член на управителен или контролен орган на дружество, съответно кооперация, прекратени поради несъстоятелност през последните две години преди назначаването, ако са останали неудовлетворени кредитори;

8. не е съпруг/съпруга или лице във фактическо съжителство, роднина по права линия, по съребрена линия – до четвърта степен включително, и по сватовство – до втора степен включително, на управител или член на колективен орган за управление и контрол на същото публично предприятие;

9.  не заема публична длъжност по чл. 6, ал. 1, т. 1 – 35 и т. 38 и 39 от Закона за противодействие на корупцията, не е член на политически кабинет и секретар на община;

10. не извършва търговски сделки от свое или от чуждо име;

11. не е съдружник в събирателни, в командитни дружества и в дружества с ограничена отговорност;

12. не е управител или член на изпълнителен или контролен орган на друго публично предприятие; 

13. отговаря на други изисквания, предвидени в настоящия устав . 
 /3/ Забраните по ал. 2, т. 10 и 11 се прилагат, когато се извършва дейност, сходна с дейността на дружеството.

 /4/ Не може да бъде управител лице, което работи  по служебно или по трудово правоотношение, освен като преподавател във висше училище.

Чл.14 /1/ С управителя се сключва  договор за възлагане на управлението при условията и по реда на Закона за публичните предприятия, Правилника за прилагането на Закона за публичните предприятия, Търговския закон и нормативните актове на Общински съвет Перник.

/2/ Договорът по ал. 1 се прекратява предсрочно в случаите по чл. 24 от Закона за публичните предприятия и при условията на същия. 

Чл.15 /1/ Контрольорът упражнява контрол върху дейността на  дружеството в съответствие с изискванията на Закона за публичните предприятия, Правилника за прилагането на Закона за публичните предприятия, Търговския закон и нормативните актове на Общински съвет Перник.

/2/ Контрольорът се избира след провеждане на конкурс по реда и изискванията на Правилника за прилагане на закона за публичните предприятия и нормативните актове на Общински съвет Перник.

 /3/ С контрольора се сключва договор за контрол за срок от 3 години, който е в съответствие с разпоредбите на Закона за публичните предприятия и правилника за прилагането му, Търговския закон и нормативните актове на Общински съвет Перник.

VII. ПРЕКРАТЯВАНЕ НА ДРУЖЕСТВОТО
Чл.16 Дружеството се прекратява:

1.По решение на Общински съвет Перник - едноличен собственик на капитала.

2.При обявяване в несъстоятелност.

З.По решение на Окръжен съд Перник в предвидените от закона случаи.
Чл.17 При прекратяване на дружеството на основание чл.16, т. 1 и т.3 от настоящия Учредителен акт, се открива производство на ликвидация.

VIII. ДРУЖЕСТВЕНИ КНИГИ

Чл.18 /1/ Дружеството води книга за дяловете и протоколна книга за решенията на органите на управление.

/2/  Управителят отговаря за редовното водене на дружествените книги.
IX. ЗАКЛЮЧИТЕЛНИ   РАЗПОРЕДБИ

Чл.19  Настоящият учредителен акт е приет с решение на Общински съвет, Перник № 413 от 17.10.2024г., Протокол № 12/ 17.10.2024 г. и отменя досега действащия учредителен акт.
Чл.20 По всички неуредени въпроси в настоящия учредителен акт се прилагат разпоредбите на Търговския закон, на Закона за публичните предприятия и Правилника за приложение на Закона за публичните предприятия, както и всички други приложими нормативни разпоредби.

 Чл.21 Настоящият Учредителен акт  се изготви в четири еднообразни екземпляра, от които един за обявяването му в Търговския регистър и Регистъра на юридическите лица с нестопанска цел, един за Общински съвет Перник, един за  Община Перник и един  за прилагането му към документацията на дружеството.

ПРЕДСЕДАТЕЛ

на Общински съвет Перник: 
